Fennoskandia kilp

Fennoskandia kilp ehk Balti kilp on kilp Põhja-Euroopas.

Fennoskandia kilbil asuvad täielikult Soome ning osaliselt Rootsi, Norra ja Venemaa.

Fennoskandia kilp on osa Ida-Euroopa kraatonist.

Aastal 1992 (Kyōtos 24–28. august) langetas Commission for the Geological Map of the World soovitusliku otsuse  nimetada seda kilpi Fennoskandia kilbiks.Laitakari, I.; Koistinen, T.; Virransalo, P. 1996. Principles and sources for the basement map, Gulf of Finland and surrounding area. In: Explanation to the map of Precambrian basement of the Gulf of Finland and surrounding area 1 : 1 mill.. Geological Survey of Finland. Special Paper 21. Espoo: Geological Survey of Finland, 9-13.  Varem on teda nimetatud nii Fennoskandia kui ka Balti kilbiks. Termini "Fennoskandia kilp" on võttis kasutusele soome geoloog Wilhelm Ramsay 1909. aastal.Ramsay, W. 1909, Geologins grunder. G. W. Edlunds Förlagsaktiebolag, Helsingfors, 486p.

Kilbil avanevad eelkõige Arhaikumi ja Proterosoikumi, kuid piiratud ulatuses ka Fanerosoikumi kivimid. Suur osa kilbist on tekkinud Svekofenni orogeneesis (Paleoproterosoikumis). Orogeneesi käigus konsolideerunud vastavat maakoore osa nimetatakse Svekofenni kompleksiks.

Kilbi kivimiline koostis on mitmekesine. Levinud on mitut liiki moondekivimid ning neid lõikavad arvukad intrusioonid.

Samasugused kivimid, mis paljanduvad Fennoskandias, moodustavad ka Eesti aluskorra, mis on setenditega kaetud.

Kilbi ehituse kohta on saadud täiendavaid andmeid Koola ülisügava puuraugu abil.

Viited

Kategooria:Regionaalgeoloogia